CELEX: 62016TN0028
Language: et
Date: 2016-01-26 00:00:00
Title: Kohtuasi T-28/16: 26. jaanuaril 2016 esitatud hagi – Saksamaa versus komisjon

14.3.2016   
            
            
               ET
            
            
               Euroopa Liidu Teataja
            
            
               C 98/56
            
         26. jaanuaril 2016 esitatud hagi – Saksamaa versus komisjon
   (Kohtuasi T-28/16)
   (2016/C 098/72)
   Kohtumenetluse keel: saksa
   
      Pooled
   
   
      Hageja: Saksamaa Liitvabariik (esindajad: T. Henze ja A. Lippstreu)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 13. novembri 2015. aasta rakendusotsuse (EL) 2015/2098, mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, artikkel 1 osas, milles selles on ette nähtud, et Euroopa Liidu rahastamine ei kata Saksamaa Liitvabariigi pädeva makseasutuse poolt EAFRD raames tehtud makseid kogusummas 7 719 920,30 eurot,
            
         
               —
            
            
               ja mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               —
            
            
               Esimene väide: rikutud on määruse (EÜ) nr 1698/2005 (1) artikli 71 lõiget 2 koostoimes sama määruse artikli 2 punktiga e, sest komisjon nõuab, et valikukriteeriumeid tuleb kohaldada mitte ainult konkreetsetele „tegevustele” määruse nr 1698/2005 artikli 2 punkti e tähenduses, vaid ka eelnevatele riigisisese põllumajandusmaa ümberkorraldamise ja külade uuendamise menetluse etappidele; samuti on nimetatud sätteid rikutud seetõttu, et komisjon eirab valikukriteeriumidele kehtestatud nõudeid.
            
         
               —
            
            
               Teine väide: rikutud on määruse (EÜ) nr 1698/2005 artiklist 6 tulenevat partnerluse põhimõtet, lojaalse koostöö põhimõtet (EL lepingu artikli 4 lõike 3 esimene lõik) ja õiguspärase ootuse põhimõtet, sest komisjon tugineb oma parandusotsuses tegevusele, mille ta on ise heaks kiitnud või millele ta ei ole vastuväiteid esitanud.
            
         
               —
            
            
               Kolmas väide: rikutud on subsidiaarsuse põhimõtet (EL lepingu artikkel 5), sest komisjon sekkub liikmesriikide menetlusautonoomiasse ja pädevusse planeerimise valdkonnas.
            
         
               —
            
            
               Neljas väide: rikutud on määruse (EL) nr 1306/2013 (2) artikli 52 lõiget 2, määruse nr 1290/2005 (3) artikli 31 lõiget 2 ja proportsionaalsuse põhimõtet, sest komisjon ei ole 10 %-lise kindla määraga korrektsiooni puhul võimaliku rikkumise laadi ja igal juhul piiratud ulatust valikukriteeriumide alusel kohaselt hinnanud ning on jätnud tähelepanuta asjaolu, et liidule ei ole rahalist kahju tegelikult tekkinud ja kahju tekkimise reaalset ohtu pole kunagi olnud.
            
         
      (1)  Nõukogu 20. septembri 2005. aasta määrus (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, lk 1).
   
      (2)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, lk 549).
   
      (3)  Nõukogu21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, lk 1).